wickkiey/tamil-wikipedia-chunked huggingface dataset:
# குவாய்சோ

**குவாய்சோ தொழில்நுட்பம்** (*Kuaishou*) சீன அரசாங்கத்தின் கீழ் இயங்கும் ஒரு சமூக நிறுவனமாகும். இதன் தலைமைச் செயலகம் பெய்சிங்கில் உள்ள ஐடன் மாவட்டத்திலுள்ளது. 2011ஆம் ஆண்டில் சூ உவா மற்றும் செங்கியிக்சியாவ் ஆகியோரால் நிறுவப்பட்டு ஆங்காங்கு பங்கு சந்தை<nowiki/>யில் பதிவு செய்யப்பட்டது. இதன் நிறுவனர் கூகுள் மற்றும் பைடு நிறுவனங்களில் மென்பொருள் பொறியியலாளராக பணிபுரிந்தார்.  
இந்நிறுவனர்கள் தொலைபேசியில் செயலிகள் மற்றும் ஒளிப்பதிவுகளை திருத்தம்(edit) செய்வதற்கான வலைத்தளங்களை உருவாக்கினர். இச்செயலியானது இன்ஸ்டாகிராம், பேஸ்புக் என்பவற்றிற்கு மாற்றீடாக உபயோகிக்கப்படுகிறது. இச்செயலியின் பெயர் 'க்வாய்-kwai' ஆகும்.  
இந்தோனேசியா, பாகிஸ்தான், இந்தியா போன்ற நாடுகளில் 'ஸ்னாக் வீடியோ - snack video' என்னும் பெயரில் அறிமுகம் செய்யப்பட்டுள்ளது. இச்செயலி சீனாவில் ஆரம்பத்தில் 'gif kuishou' என அறிமுகப்படுத்தப்பட்டது. இதன் மூலம் 'Gifs' என்னும் ஆசை படங்களை உருவாக்கவும் பகிரவும் கூடியதாயிருந்தது. அதனை தொடர்ந்து 2012 இல் நிகழ்துண்டுபடம் 'short video' தயாரிக்கும் முறை பதிவுசெய்ய கூடியதாயிருந்தது.
# குவாய்சோ

### வளர்ச்சியும் வீழ்ச்சியும்

2017 ஆம் ஆண்டு 350 அமெரிக்க டாலர்களை முதலீடாக பெற்றுக்கொண்டது. இதில் 'டென்சென்ட் - tencent' என்னும் நிறுவனம் இட்டதே அதிகப்படியாக காணப்பட்டது. 2018 ஆம் ஆண்டில் 'போர்ப்ஸ் - Forbes' இன் கணக்கின் படி இதன் மதிப்பு 18 பில்லியன் அமெ. டாலர்கள்.  
2019 ஆம் ஆண்டு தரவுகளின் அடிப்படையில் 200 மில்லியன் பாவனையாளர்களை கொண்டுகாணப்பட்டது. கூகுள் பிலே மற்றும் ஆப்பிள் ஆஃப்ஸ்டோர் போன்றவற்றில் அதிகம் தரவிறக்கப்பட்ட வரிசையில் முக்கிய இடத்தைப்பெற்றது. இது 8 நோட்டுகளில் அறிமுகப்படுத்த பட்டுள்ளது. 2019 ஆம் ஆண்டு பிரேசிலில் இது அறிமுகப்படுத்தப்பட்டது.  
இதன் போட்டியாளராக 'டூயின் - Douyin' என்னும் செயலி உள்ளது. இது சீனாவிட்கு வெளியில் 'டிக்ட்டோக் - Tiktok' என்னும் பெயரிலுள்ளது.  
இதன் வெளிநாட்டு நடவடிக்கைகள் '99 டாக்ஸி - 99 taxi' என்னும் நிறுவனத்தின் முதன்மை செயல் அலுவலர் ஆல் கண்காணிக்கப்படுகிறது. இந்நிறுவனத்திற்கு சீன சைபர் நிர்வாகத்தில் 'கோல்டன் ஷேர் - Golden Share' என்னும் பதவி கொடுக்கப்பட்டுள்ளது.  
2019 இல் குவைசோயு நிறுவனம் பீப்பிள்ஸ் டெய்லி - People's Daily என்னும் பத்திரிகையுடன் கூட்டு சேர்ந்தது. இப்பத்திரிகை சீன கம்யூனிஷ கட்சிக்கு உரித்துடையது. இதனால் குவைசோயு நிறுவனத்திற்கு AI-தொழில்நுட்பத்தை சோதிப்பதற்கான சந்தர்ப்பம் கிடைத்தது.  
2018 ஆம் ஆண்டில் இந்த நிறுவனத்திற்கு எதிராக 'சீன தேசிய தொலைக்காட்சி - China Central Television' பின்வரும் முறையீட்டை மேர்ட்கொண்டது. குவைசோயு நிறுவனம் பதின்மவயது பெண்களின் காணொளிகளை இத்தளத்தில் பிரசித்தப்படுத்துகின்றனர், என்று இதனால் குறிப்பிட்ட காலத்திற்கு இந்நிறுவனம் தடைசெய்யப்பட்டிருந்தது.  
2020 இல் ஆனி மாதம் சீன இந்தியா மோதல் காரணமாக; இந்திய அரசால் தடைசெய்யப்பட்ட 58 செயலிகளில் இதுவும் உள்ளடங்கும். உபசெயலிகளை வெளியிட முயற்சித்தபோதும் அது பயனளிக்கவில்லை.
# குவாய்சோ

### மீள்கட்டமைப்பு

2021 மாசி மாதத்தில் குவைசோயு ஹாங்காங் பங்கு சந்தை<nowiki/>யில் மீண்டும் காலடி எடுத்துவைக்கையில் 194% இற்கு பங்குவர்த்தகம் உயர்வடைந்தது. அதைத்தொடர்ந்து சீனா வலைப்பதிவு நிறுவனகளால் இடப்பட்ட கட்டுப்பாடுகள் காரணமாக இதன் பங்குகளில் 80% வீழ்ச்சி ஏற்பட்டது. 2021 மார்கழி மாதத்தில் இந்நிறுவனத்தை மீளக்கட்டமைக்கபோவதாக அறிவித்தது. இதன்போது 30% வேலையிழப்பு ஏற்பட்டது.
2022 ஐப்பசி மாதமளவில் பெய்ஜிங் தொலைத்தொடர்பு வலையமைப்பு - Beijing Radio and Television Station ஆனது சிறிதளவு பங்குகளை வாங்கியது. இது சீன கம்யூனிச கட்சிக்குட்பட்ட அமைப்பு ஆகும்.  
2024 சித்திரை மாதம் 'பைனான்சியல் டைம்ஸ் - Finacial Times' இந்நிறுவனம் குறித்த ஒரு ஒரு கட்டுரை வெளியிட்டது. அதில் இந்நிறுவனம் லைம்ஸ்டோன் - Limestone என்னும் இரகசியத்திட்டத்தை மேற்கொள்வதாக அதில் கூறப்பட்டது. அதாவது 30 வயது மற்றும் அதற்க்கு மேற்பட்டவர்களை வேலையிலிருந்து நீக்கும் திட்டமாகும்.  
2024 ஆனி மாதம் குவைசோயு நிறுவனம் மற்றும் சிச்சுவான் சர்வதேச தொலைதொடர்பாடல் நிலையம் இணைந்து சாவோ பவுலோ பிரேசிலில் ஒரு கிளையை தொடங்கியது. அதே நிறத்தில் குவைசோயு நிறுவனம் க்ளிங் - Kling என்னும் செயற்கை நுண்ணறிவு மென்பொருளை அறிமுகப்படுத்தியது. இதன் செயற்பாடானது: வசனமாக கொடுக்கப்பட்டவைகளை காணொளியாகவோ, புகைப்படமாகவோ மாற்றக்கூடியது. இது 2 நிமிடங்களில் 1080P தரவகை காணொளிகளை உருவாக்கக்கூடியது.
# பண்டாரு சத்யநாராயண மூர்த்தி

**பண்டாரு சத்யநாராயண மூர்த்தி** (*Bandaru Satyanarayana Murthy*) இந்தியாவைச் சேர்ந்த ஓர் அரசியல்வாதியாவார். ஆந்திரப் பிரதேச மாநிலத்தைச் சேர்ந்த இவர் தெலுங்கு தேசம் கட்சியின் உறுப்பினராக உள்ளார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் மாடுகுலா சட்டமன்றத் தொகுதியில் போட்டியிட்டு வெற்றிபெற்று அத்தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.
# கே. வெங்கடப்பா

**கே. வெங்கடப்பா** (K. Venkatappa) ஓர் முன்னோடி ஓவியரும், சிற்பியும், வீணை இசைக்கலைஞரும் ஆவார். இன்றைய கருநாடக மாநிலத்தின் மைசூர் சமஸ்தானத்தில் அரசவை ஓவியர்களின் குடும்பத்தில் பிறந்த இவர் அபனிந்திரநாத் தாகூரின் மாணவராவார். இதில் இவரது நீர்வண்ணங்கள் மற்றும் சாந்து பூசிய நிவாரணங்கள் காட்சிக்கு வைக்கப்பட்டுள்ளன.
# கே. வெங்கடப்பா

## இளமை வாழ்க்கை

மைசூர் இராச்சியத்தின் அரசவை ஓவியர்களாகவும், விஜயநகர மன்னர்களின் கீழ் கைவினைக் கலைஞர்களாகவும் இருந்த சித்திரகாரர்களின் குடும்பத்தில் வெங்கடப்பா பிறந்தார். சிறு வயதிலிருந்தே ஓவியம் வரையக் கற்றுக்கொடுக்கப்பட்டு, நான்காம் கிருட்டிணராச உடையாரின் அரண்மனையில் தனது தந்தைக்கு உதவினார். இவரது திறமைகளைப் பாராட்டிய மகாராஜா, 1909 முதல் 1916 வரை கொல்கத்தாவிலுள்ள அரசு கலைப் பள்ளியில் இவர் சேர உதவி புரிந்தார்.  
colwidth=30em}}
# கம்மாரா

**கம்மாரா** (*Kammara*) எனப்படுவோர் இந்தியாவின், தமிழ்நாடு மற்றும் கருநாடக மாநிலத்தில் வாழுகின்ற ஒரு பழங்குடியினர் ஆவர். இவர்கள் கருநாடக மாநிலத்தில் பண்டைய காலங்களிலிருந்தே கொல்லர்களாக உள்ளனர்.
# கம்மாரா

## சொற்பிறப்பியல்

கம்மாரா/கம்மர் (பிராகிருதம்/பாலி/கன்னடத்தில்) / கர்மாரா (சமசுகிருதத்தில்) என்ற பெயருக்கு கொல்லன், கலைஞர், இயந்திர வல்லுநர், கைவினைஞர், சிற்பி, கொல்லன் என்று பொருள்; கருவிகள் மற்றும் ஆயுதங்களை உருவாக்குபவர் (மார்க். śikalāra); ततः सन्धाय विमलान् भल्लान् कर्मारमार्जितान् (tataḥ saṃdhāya vimalān bhallān karmāramārjitān). வேத காலத்திலிருந்தே, அவர்கள் உலோகவியல் மற்றும் கைவினைத்திறனில் தேர்ச்சி பெற்றவர்கள். அவற்றின் பயன் காரணமாக மக்களாலும் அரசராலும் அவர்கள் மிகுந்த மரியாதையுடன் நடத்தப்பட்டனர். அவர்கள் காளி மற்றும் விஸ்வகர்மாவை வணங்குகிறார்கள். மன்னர்கள் மற்றும் வீரர்களுக்கு ஆயுதங்கள் தயாரிப்பதில் இருந்து கோயில்கள் கட்டுவதற்கான கருவிகள் மற்றும் உபகரணங்கள் தயாரிப்பது வரை, மற்றும் விவசாய கருவிகள் தயாரிக்கப்பட்டு தொடர்ந்து பழுதுபார்க்கப்பட வேண்டிய விவசாயிகளுக்கும், அவர்களின் சேவைகளுக்கு பண்டைய காலத்திலிருந்தே பெரும் தேவை இருந்தது.
# கம்மாரா

## தற்போது

சமீபத்தில், பெரும்பாலான கம்மாரர்கள் தங்கள் பாரம்பரிய தொழில்களைக் கைவிட்டு, வேறு வேலைகளுக்குச் சென்றுவிட்டனர். பெல்லாரி அரசு ஆவணங்களில், "சமீப காலம் வரை கரும்பு வேகவைக்கப்படும் பெரிய ஆழமற்ற இரும்புச் சட்டிகளின் உற்பத்தி, கமலபுரத்தில் ஒரு குறிப்பிடத்தக்க தொழிலாக இருந்தது" என்று குறிப்பிடப்பட்டுள்ளது. சண்டூர் மலைத்தொடரின், ஹோஸ்பெட் முனையில் உள்ள குவிமாட வடிவ மலையான ஜம்புநாத் கொண்டாவிலிருந்து, பொதி காளைகள் மூலம் இரும்பு கொண்டு வரப்பட்டது, மேலும் கம்மார சமூகத்தைச் சேர்ந்த ஆண்களால் உருக்கப்பட்டு வேலை செய்யப்பட்டது. சமீபத்திய ஆண்டுகளில், மலிவான ஆங்கில இரும்பு, நாட்டுப்புற உற்பத்தியை முற்றிலுமாக அழித்துவிட்டது, உருக்கும் தொழில் கைவிடப்பட்டது, மேலும் கம்மாரர்கள் ஆங்கிலப் பொருட்களால் கொதிகலன்களை தயாரித்து சரிசெய்வதில் மட்டுமே தங்களைக் கட்டுப்படுத்திக் கொள்கிறார்கள். கிராமத்தில் காளிக்கு அர்ப்பணிக்கப்பட்ட ஒரு கோவிலை அவர்கள் கொண்டுள்ளனர்.  
இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.
# இலட்சிய மாவட்டங்கள் திட்டம்

**இலட்சிய மாவட்டங்கள் திட்டம்** (*Aspirational Districts Programme*) என்பது இந்திய அரசின் நிதி ஆயோக் மற்றும் மாநில அரசுகளுடன் இணைந்து இலட்சிய மாவட்டங்களில் உள்ள மக்களின் வாழ்க்கைத் தரத்தை மேம்படுத்துவதற்காக செயல்படுத்தப்படும் ஒரு முயற்சியாகும்.இத்திட்டத்தில் 115 இலட்சிய மாவட்டங்கள் தேர்வு செய்யப்பட்டுள்ளது.
# இலட்சிய மாவட்டங்கள் திட்டம்

## நோக்கம்

இலட்சியத் திட்டத்தில் சேர்ந்துள்ள மாவட்டங்களில் சுகாதரம் & சத்துணவு, கல்வி, வேளாண்மை & நீர் ஆதாரங்கள், நிதியுதவி & திறன் மேம்பாடு மற்றும் அடிப்படை உட்கட்டமைப்புகள் வளர்ச்சி ஆகிய துறைகளில் கவனம் செலுத்தப்படும்.
# இலட்சிய மாவட்டங்கள் திட்டம்

## வரலாறு

இலட்சிய மாவட்டங்கள் திட்டத்தை சன்வரி 2018ஆம் ஆண்டில் இந்தியப் பிரதமர் நரேந்திர மோதியால் துவக்கப்பட்டது. இத்திட்டத்தை தேசிய அளவில் நிதி ஆயோக் மற்றும் மாநில அரசுகளின் உதவியுடன் நிர்வகிக்கப்படுகிறது.
# இலட்சிய மாவட்டங்கள் திட்டம்

## கவனம் செலுத்தப்படும் துறைகள்

- சுகாதரம் & சத்துணவு
- கல்வி
- வேளாண்மை & நீர் ஆதாரங்கள்
- நிதியுதவி & திறன் மேம்பாடு
- அடிப்படை உட்கட்டமைப்புகள்
# இலட்சிய மாவட்டங்கள் திட்டம்

## ஊராட்சி ஒன்றிய அளவிலான இலட்சியத் திட்டம்

7 சனவரி 2023 அன்று இந்திய அரசு ஊராட்சி ஒன்றியங்கள் அளவில் இலட்சிய ஊராட்சி ஒன்றிய திட்டத்தை விரிவுபடுத்தியது. இத்திட்டத்தின் கீழ் இந்தியா முழுமைக்கும் 500 ஊராட்சி ஒன்றியங்கள் தேர்வு செய்யப்பட்டுள்ளது.
# விக்கிப்பீடியா:Statistics/weekly/20-Jul-2025
# தலச்சேரி தொடருந்து நிலையம்

**தலச்சேரி தொடருந்து நிலையம்** (*Thalassery railway station*, நிலையக் குறியீடு: TLY ) என்பது கேரளத்தின் தலச்சேரி நகரத்தில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின் பாலக்காடு தொடருந்து கோட்டத்தில் உள்ள NSG–3 வகை இந்திய தொடருந்து நிலையமாகும். இந்நிலையம் தென்னக இரயில்வேயின் ஷோரனூர்-மங்களூர் பிரிவில் அமைந்துள்ளது. பாலக்காடு கோட்டத்தில் பயணிகளின் எண்ணிக்கையைக் கொண்டு பார்க்கும்போது இது கேரளத்தின் மூன்றாவது பெரிய நிலையமாகும். இந்த நிலையத்தில் இரண்டு நடைமேடைகளும், மூன்று தடங்களும் உள்ளன. இந்த நிலையத்திலிருந்து எந்த தொடருந்தும் புறப்படவில்லை என்றாலும், இந்த நிலையத்தில் நிற்கும் தொடருந்துகள் நகரத்தை இந்தியாவின் முக்கிய நகரங்களான திருவனந்தபுரம், கொச்சி, சென்னை, மும்பை, பெங்களூர், கோழிக்கோடு, கோயம்புத்தூர், கொல்லம், புது தில்லி, மங்களூர், புனே, ஜெய்ப்பூர், ஜம்மு தாவி, ஓகா போன்ற பல நகரங்களை இணைக்கின்றன.  
தலச்சேரி தொடருந்து நிலையம் புதுப்பிக்கபட்டப் பிறகு நடைமேடை நுழைவுச் சீட்டு கொடுக்கும் பழைய கல்லா மூடப்பட்டுள்ளது. நுழைவுச் சீட்டு கொடுக்கும் புதிய கல்லா நடைமேடை எண் 02 இல் அமைந்துள்ளது. தலச்சேரி தொடருந்து நிலையத்தை இணைக்கும் சாலை குட்ஷெட் சாலை என்று அழைக்கப்படுகிறது, இது இப்போது பெரும்பாலும் புதிய தொடருந்து நிலைய சாலை என்று அழைக்கப்படுகிறது. தலச்சேரி தொடருந்து நிலையம் ஒரு காலத்தில் சரக்கு போக்குவரத்து வசதியைக் கொண்டிருந்தது. அது இப்போது நிறுத்தப்பட்டு எடக்காடு தொடருந்து நிலையத்திற்கு மாற்றப்பட்டுள்ளது.  
தலச்சேரியை மைசூருடன் நேரடியாக இணைக்கும் பாதை எதுவும் இல்லை. இதனால் அத்தகைய பாதைக்கான சாத்தியக்கூறு ஆய்வு மேற்கொள்ள 2013 ஆண்டு நிதி ஒதுக்கப்பட்டது.  
தலச்சேரி தொடருந்து நிலையம் 'A' வகுப்பு தொடருந்து நிலையமாகும். கேரளம், தமிழ்நாடு, ஆந்திரப் பிரதேசம், வட இந்தியாவின் பிற பகுதிகளை இணைக்கும் கிட்டத்தட்ட அனைத்து முக்கிய தொடருந்துகளும் இங்கு நின்று செல்கின்றன.  
தலச்சேரி (நிலையக் குறியீடு: TLY), ஜகந்நாதர் கோயில் வாயில் (நிலையக் குறியீடு: JGE) ஆகிய இரண்டு தொடருந்து நிலையங்களும் தலச்சேரி நகரத்திற்கு சேவை செய்யும் இரண்டு வெவ்வேறு நிலையங்களாகும்.
# தலச்சேரி தொடருந்து நிலையம்

## உள்கட்டமைப்பு

தலச்சேரி தொடருந்து நிலையத்தில் இரண்டு நுழைவாயில்களுடன் கூடிய இரண்டு நடைமேடைகள் உள்ளன. பயணச் சீட்டு வாங்குமிடங்கள் இரண்டு உள்ளன. தொடருந்து நிலையத்தில் நடைமேடையைக் கடக்க மின்தூக்கி, நகரும் படிக்கட்டு வசதிகள் உள்ளன. இந்த நிலையத்தில் இலவச வைஃபை வசதி, முன் பணம் செலுத்தும் தானி நிலையம் போன்றவையும் உள்ளன.
# தலச்சேரி தொடருந்து நிலையம்

## அமைவிடம்

தலச்சேரி தொடருந்து நிலையமானது, நாரங்கபுரத்தில் உள்ள தலச்சேரி புதிய பேருந்து நிலையத்திலிருந்து 700 மீ தொலைவில் அமைந்துள்ளது.  
இந்த தொடருந்து நிலையத்தில் இருந்து கண்ணூர் பன்னாட்டு வானூர்தி நிலையம் 24 கி.மீ. தொலைவில் உள்ளது.
# தலச்சேரி தொடருந்து நிலையம்

## முக்கியமான தொடருந்துகள்

- ஜன் சதாப்தி விரைவு வண்டி
- மங்கள லட்சத்தீவு அதிவிரைவு வண்டி
- நேத்ராவதி விரைவு வண்டி
- பரசுராம் விரைவுவண்டி
- எர்ணாகுளம் இன்டர்சிட்டி விரைவு வண்டி
- கோயம்புத்தூர் இன்டர்சிட்டி அதிவிரைவு வண்டி
- எர்னாட் விரைவு வண்டி
- மலபார் விரைவு வண்டி
- மாவேலி விரைவு வண்டி
- நவ்யுக் விரைவு வண்டி (சேவை நிரந்தரமாக நிறுத்தப்பட்டது)
- விவேக் விரைவு வண்டி
- பூர்ணா விரைவு வண்டி
- சென்னை அதிவிரைவு வண்டி
- மேற்கு கடற்கரை அதிவிரைவு வண்டி
- சென்னை அதிவேக வண்டி
- ஆலப்புழா எக்ஸிகியூட்டிவ் விரைவு வண்டி
- மங்களூர்-திருவனந்தபுரம் விரைவு வண்டி
- சேலம் வழியாக யஸ்வந்த்பூர் விரைவு வண்டி
- முருதேஷ்வர் - கச்சேகுடா விரைவு வண்டி
- ஓகா–எர்ணாகுளம் விரைவு வண்டி
- காந்திடம்–நாகர்கோவில் விரைவு வண்டி
- வேரவல்–திருவனந்தபுரம் விரைவு வண்டி
- பாவ்நகர்–கொச்சுவேலி விரைவு வண்டி
- எல்டிடி–கொச்சுவேலி அதிவிரைவு வண்டி
- கொச்சுவேலி மும்பை எல்.டி.டி கரிப் ராத்
# வளபட்டணம் தொடருந்து நிலையம்

**வளபட்டணம் தொடருந்து நிலையம்** (*Valapattanam railway station*, நிலையக் குறியீடு: VAPM) என்பது கேரளத்தின் கண்ணூர் மாவட்டத்தில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின் பாலக்காடு தொடருந்து கோடத்துக்கு உட்பட்ட ஒரு NSG–6 வகை இந்திய தொடருந்து நிலையமாகும்.
# அறுகுளோரோயிருசிலாக்சேன்

**அறுகுளோரோயிருசிலாக்சேன்** (*Hexachlorodisiloxane*) என்பது Cl<sub>6</sub>OSi<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரின், சிலிக்கான் மற்றும் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. கட்டமைப்பு ரீதியாக, இரண்டு முக்குளோரோசிலில் குழுக்களின் சமச்சீர் ஈதர் ஆகும். மேலும் சிலிக்கான் டெட்ராகுளோரைடின் உயர் வெப்பநிலை ஆக்சிசனேற்றம் மூலம் அறுகுளோரோயிருசிலாக்சேன் சேர்மத்தை தயாரிக்கலாம்.  
:<chem display=block>2SiCl4{} + O2 ->[\atop{950-970\,^\circ\text{C}}] 2(SiCl3)2O{} + Cl2</chem>  
அறுகுளோரோயிருசிலாக்சேன் அறை வெப்பநிலையில் நிறமற்ற திரவமாகும். தண்ணீருடன் தொடர்பு கொள்ளும்போது நீராற்பகுப்பு அடைந்து சிலிக்கான் டை ஆக்சைடு மற்றும் ஐதரோகுளோரிக் அமிலம் ஆகியவற்றைத் தருகிறது:  
:<chem display=block>(SiCl3)2O + 3H2O -> 2SiO2 + 6HCl</chem>  
கடுமையான வெப்பமும் இதேபோன்ற சிதைவை நிரூபிக்கிறது:  
:<chem display=block>2(SiCl3)2O ->[\atop{\Delta}] SiO2{} + 3SiCl4</chem>  
ஆண்டிமனி டிரைபுளோரைடுடன் வினைபுரிந்து ஒத்த அறுபுளோரோயிருசிலாக்சேனைத் தருகிறது.  
-
-
-
-
# தெலுங்கானா மாநில விருந்தினர் மாளிகை

**தெலுங்கானா மாநில விருந்தினர் மாளிகை** (*Telangana State Guesthouse*) இந்தியாவின் தெலுங்கானா மாநிலத்தில் உள்ள அரசாங்கத்தின் விருந்தினர் மாளிகையாகும். முன்னர் முதலமைச்சரின் முகாம் அலுவலகத்தின் குடியிருப்புப் பகுதியாக இருந்தது. முகாம் அலுவலக அலுவலகம் காவல்துறை தலைவர் (பாதுகாப்பு) அலுவலகமாக மாற்றப்பட்டுள்ளது. இந்த கட்டிடம் இப்போது தெலுங்கானா முதலமைச்சரின் அதிகாரப்பூர்வ இல்லமான பிரச்சா பவனின் ஒரு பகுதியாகும். கிரீன்லாந்து வட்டம், பேகம்பேட்டையில் இம்மாளிகை அமைந்துள்ளது.
# தெலுங்கானா மாநில விருந்தினர் மாளிகை

## வரலாறு

முன்னர் தெலுங்கானா மாநில முதல்வரின் அதிகாரப்பூர்வ இல்லமாகவும், பிரிக்கப்படுவதற்கு முன்பு ஆந்திரப் பிரதேச (ஐக்கிய) முதல்வரின் அதிகாரப்பூர்வ இல்லமாகவும் இருந்தது. ஆந்திரப் பிரதேச முதல்வரின் அதிகாரப்பூர்வ இல்லமாக காங்கிரசு கட்சி ஆட்சிக்கு வந்த பிறகு, 2004ஆம் ஆண்டு இந்த முகாம் அலுவலகம் கட்டப்பட்டது. 2005ஆம் ஆண்டு இங்கு குடிபெயர்ந்த முதல் முதலமைச்சர் ஒய்.எசு. ராசசேகர ரெட்டி ஆவார். 2009ஆம் ஆண்டில் அவர் இறக்கும் வரை ஐந்து ஆண்டுகள் இம்மாளிகையில் தங்கியிருந்தார்.
# தெலுங்கானா மாநில விருந்தினர் மாளிகை

## முகாம் அலுவலகம்

இரண்டு மாடிகளைக் கொண்ட இந்த வளாகத்தில் முதல்வர் முகாம் அலுவலகமும் குடியிருப்பும் அமைந்துள்ளன. இந்த நிலத்தின் பரப்பளவு 2 ஏக்கர் (8,100 மீ<sup>2</sup>) பரப்பளவுக்கு அதிகமாகவும், கட்டடம் 25,500 சதுர அடி பரப்பளவிலும் அமைந்துள்ளது. கிழக்கு மற்றும் வடக்கு திசைகளில் சாலைகள் உள்ளன. இது வாசுத்து சாத்திர கொள்கைகளின்படி கட்டப்பட்டது.  
2007 ஆம் ஆண்டு இந்த வளாகத்தில் ₹1.15 கோடி செலவில், 2,500 சதுர அடி (230 மீ2) செலவில் ஓர் அரங்கம் கட்டப்பட்டது. இந்த அரங்கம் அதிநவீன பதிவு மற்றும் இணையதள தொகுப்பு உபகரணங்களைக் கொண்டுள்ளது.
# தெலுங்கானா மாநில விருந்தினர் மாளிகை

## மாளிகையில் வசித்த முதலமைச்சர்கள்

- எ. சா. ராஜசேகர் - 2005 - 2009
- கொனியேட்டி ரோசையா முதலமைச்சராகப் பதவியேற்ற பிறகு, ஒருபோதும் வசிக்கவில்லை, ஆனால் அலுவலகமாகப் பயன்படுத்தப்பட்டது.
- நல்லாரி கிரண் குமார் ரெட்டி - 2010 - 2014.
- க. சந்திரசேகர் ராவ் - சூன் 2014 - நவம்பர் 2016
# தெலுங்கானா மாநில விருந்தினர் மாளிகை

## மாநிலம் பிளவுபடுத்தலுக்குப் பிறகு

தெலுங்கானா மாநிலம் உருவாக்கப்பட்டதைத் தொடர்ந்து, முகாம் அலுவலகம் தெலுங்கானா முதலமைச்சரின் இல்லமாக மாறியது, ஆந்திரப் பிரதேசத்தின் முதல்வர் லேக்வியூ விருந்தினர் மாளிகையில் வசிக்கிறா.  
- கே சந்திரசேகர் ராவ் - 22 சூன் 2014 - 2015  
தற்போது இது தெலுங்கானா முதலமைச்சரால் விருந்தினர் மாளிகையாகப் பயன்படுத்தப்படுகிறது.
# வாரிசலீகஞ்ச் சட்டமன்றத் தொகுதி

**வாரிசலீகஞ்ச் சட்டமன்றத் தொகுதி** *(Warisaliganj Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நவாதா மாவட்டத்தில் அமைந்துள்ளது. வாரிசலீகஞ்ச், நவாதா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# வாரிசலீகஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சியாம் சுந்தர் பிரசாத் சிங் | நிறுவன காங்கிரசு |  |
| 1977 | ராம் ரத்தன் சிங் | ஜனதா கட்சி |  |
| 1980 | பண்டி சங்கர் சிங் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | தேவ் நந்தன் பிரசாத் | இந்தியப் பொதுவுடைமைக் கட்சி</br> |  |
| 1995 | ராமசிரே பிரசாத் சிங் | இந்திய தேசிய காங்கிரசு</br> |  |
| 2000 | அருணா தேவி | சுயேச்சை |  |
| 2005 பிப் | லோக் ஜனசக்தி கட்சி |  |  |
| 2005 அக் | பிரதீப் குமார் | சுயேச்சை |  |
| 2010 | ஐக்கிய ஜனதா தளம் |  |  |
| 2015 | அருணா தேவி | rowspan=2 | பாரதிய ஜனதா கட்சி</br> |
| 2020 |  |  |  |
# வசுந்தரா திவாரி புரூட்டா

**வசுந்தரா திவாரி புரூட்டா** (*Vasundhara Tewari Broota*) பிறப்பு;1955) ஓர் இந்திய ஓவியர் ஆவார். இவர் ஒரு பெண்ணின் கருத்து மற்றும் பெண்ணுடலின் உளவியல்-அரசியல் இருப்பை அடிப்படையாகக் கொண்ட ஓவியங்கள், பாரம்பரிய நிலப்பரப்புகள், இன்னும் நேர்த்தியான அர்த்தத்துடன் கூடிய நிலையான வாழ்கை போன்ற கருப்பொருட்களை ஓவியங்களாக வரிகிறார். 1982-84 காலத்தில் இந்திய அரசின் கலாச்சாரத் துறையால் வழங்கப்பட்ட கலாச்சார உதவித்தொகையில் இவர் பணியாற்றினார்.
# வசுந்தரா திவாரி புரூட்டா

## வாழ்க்கை

வசுந்தரா திவாரி 1955 இல் கொல்கத்தாவில் பிறந்தார். தனது பதினைந்து வயதில் புதுடெல்லிக்கு குடிபெயர்ந்தார்.
# வசுந்தரா திவாரி புரூட்டா

## விருதுகள்

வசுந்தரா திவாரி முதலாவது சர்வதேச பைனாலே அல்ஜியர்ஸில் வெள்ளிப் பதக்கம், சன்ஸ்கிருதி விருது, அகில இந்திய நுண்கலைகள் மற்றும் கைவினைக் கழகத்தின் வருடாந்திர விருதுகள், சாகித்ய கலா பரிசத் மற்றும் பி. சி. சன்யால் விருது உள்ளிட்ட பல விருதுகளை வென்றுள்ளார்.  
இவரது படைப்புகளைப் பற்றி "அடையாள ஓவியத்தின் திறனை, குறிப்பாக பெண்ணுடலின் உளவியல்-அரசியல் இருப்பை ஆராய விரும்பும் சில கலைஞர்களில் திவாரியும் ஒருவர் என பிசினஸ் ஸ்டாண்டர்ட் இதழில் நவ்னீத் மெண்டிரட்டா குறிப்பிட்டார்.
# சிகந்த்ரா சட்டமன்றத் தொகுதி, பீகார்

**சிகந்த்ரா சட்டமன்றத் தொகுதி** *(Sikandra Assembly constituency)*
என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ஜமூய் மாவட்டத்தில் அமைந்துள்ளது. இது ஜமூய் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சிகந்த்ரா சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராமேசுவர் பாசுவான் | இந்திய தேசிய காங்கிரசு</br> |  |
| 1977 | நாகினா சவுத்ரி | ஜனதா கட்சி</br> |  |
| 1980 | ராமேசுவர் பாசுவான் | சுயேச்சை |  |
| 1985 | இந்திய தேசிய காங்கிரசு</br> |  |  |
| 1990 | பிரயாக் சவுத்ரி | rowspan=2 | இந்தியப் பொதுவுடைமைக் கட்சி</br> |
| 1995 |  |  |  |
| 2000 | கோசல் கட்சி |  |  |
| 2005 பிப் | இராமேசுவர் பாசுவான் | லோக் ஜனசக்தி கட்சி |  |
| 2005 அக் | rowspan=2 | ஐக்கிய ஜனதா தளம் |  |
| 2010 |  |  |  |
| 2015 | பண்டி சௌத்ரி என்கிற சுதிர் குமார் | இந்திய தேசிய காங்கிரசு</br> |  |
| 2020 | பிரபுல் குமார் மஞ்சி | இந்துசுதானி அவாம் மோர்ச்சா |  |
# ஜுராசிக் வேர்ல்ட் ரீபர்த்

***ஜுராசிக் வேர்ல்ட் ரீபர்த்*** (ஆங்கிலம்: Jurassic World Rebirth) என்பது 2025-இல் கரேத் எட்வர்ட்ஸ் இயக்கத்தில் வெளியான அமெரிக்க அறிபுனை அதிரடித் திரைப்படமாகும். இது, *ஜுராசிக் வேர்ல்ட் டொமினியன்* (2022) படத்தின் தனித் தொடர்ச்சி ஆகும். மேலும், *ஜுராசிக் வேர்ல்ட்* வரிசையின் நான்காம் படமும் ஒட்டுமொத்த *ஜுராசிக் பார்க்* தொடரின் ஏழாம் படமும் ஆகும்.  
இத்திரைப்படத்தில் நடித்துள்ள ஸ்கார்லெட் ஜோஹான்சன், மகெர்சலா அலி, ஜொனாதன் பெய்லி, ரூபர்ட் பிரண்ட், மானுவல் கார்சியா-ரல்போ, எட் ஸ்கிரெய்ன் உள்ளிட்ட அனைவரும் *ஜுராசிக்* கதைக் குழுமத்துக்குப் புதுமுகங்கள் ஆவர். *ஜுராசிக் வேர்ல்ட் டொமினியன்* வெளியான சிலகாலத்திலேயே, நிருவாகத் தயாரிப்பாளர் ஸ்டீவன் ஸ்பில்பேர்க் இத் தொடரில் ஒரு புதிய பகுதியை உருவாக்கும் பணியில் டேவிட் கோப்-பை நியமித்தார். கோப், முன்னதாக *ஜுராசிக் பார்க்* (1993) படத்தின் இணை எழுத்தாளராகவும் அதன் தொடர்ச்சியான *த லொஸ்ட் வேர்ல்ட்: ஜுராசிக் பார்க்* (1997) படத்தின் எழுத்தாளராகவும் இருந்தவர். *ரீபர்த்* படத்தின் வளர்ச்சி முதன்முதலில் சனவரி 2024-இல் அறிவிக்கப்பட்டது. அதன்பின் எட்வர்ட்ஸ் இயக்குநராக நியமிக்கப்பட்டார். நடிகர்கள் தேர்வும் தொடங்கியது. முதன்மைப் படப்பிடிப்பு சூன்-செப்டம்பர் காலகட்டத்தில் தாய்லாந்து, மால்ட்டா, ஐக்கிய அரசகம் ஆகிய நாடுகளில் நடைபெற்றது. மொத்த செலவு $180 மில்லியன் ஆகும்.  
*ஜுராசிக் வேர்ல்ட் ரீபர்த்* 17 சூன் 2025 அன்று ஐக்கிய அரசகத் தலைநகர் இலண்டனில் உள்ள ஓடியன் லக்ஸ் லெஸ்டர் சதுக்கத்தில் திரையிடப்பட்டது. ஐக்கிய அமெரிக்கா, கனடா ஆகிய நாடுகளில் 2 சூலை அன்று இப் படத்தை யுனிவர்சல் பிக்சர்ஸ் வெளியிட்டது. கலவையான திறனாய்வுகளை இப் படம் பெற்றது. உலகளவில் $648 மில்லியன் அமெரிக்க டாலர்களை ஈட்டியமையால், 2025-இன் அதிக வருவாய் ஈட்டிய படங்களுள் நான்காம் இடம் பெற்றது.
# ஜுராசிக் வேர்ல்ட் ரீபர்த்

## நடித்தவர்கள்
# சமுயி சட்டமன்றத் தொகுதி

**சமுயி சட்டமன்றத் தொகுதி** *(Jamui Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ஜமூய் மாவட்டத்தில் அமைந்துள்ளது. சமுயி, ஜமுய் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சமுயி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | திரிபுராரி பிரசாத் சிங் | சம்யுக்தா சோசலிச கட்சி |  |
| 1977 | ஜனதா கட்சி</br> |  |  |
| 1980 | அரி தேவ் பிரசாத் | சுயேச்சை |  |
| 1985 | சுசில் குமார் சிங் | rowspan=2 | இந்திய தேசிய காங்கிரசு</br> |
| 1990 |  |  |  |
| 1995 | அர்சூன் மண்டல் | ஜனதா கட்சி</br> |  |
| 2000 | நரேந்திர சிங் | ஐக்கிய ஜனதா தளம் |  |
| 2005 பிப் | விசய் | இராச்டிரிய ஜனதா தளம் |  |
| 2005 அக் | அபய் | ஐக்கிய ஜனதா தளம் |  |
| 2010 | அசய் பிரதாப் | rowspan=2 | இராச்டிரிய ஜனதா தளம் |
| 2015 | விசய் பிரகாசு |  |  |
| 2020 | சிரேயாசி சிங் | பாரதிய ஜனதா கட்சி</br> |  |
# சாசா சட்டமன்றத் தொகுதி, பீகார்

**சாசா சட்டமன்றத் தொகுதி** *(Jhajha Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ஜமூய் மாவட்டத்தில் அமைந்துள்ளது. சாசா, ஜமுய் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சாசா சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1972 | சிவா நந்தன் பிரசாத் யாதவ் | சம்யுக்தா சோசலிச கட்சி |
| 1977 | ஜனதா கட்சி</br> |  |
| 1980 | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |
| 1990 | ஜனதா தளம் |  |
| 1995 | ரவீந்திர யாதவ் | இந்திய தேசிய காங்கிரசு</br> |
| 2000 | தாமோதர் ராவத் | சமதா கட்சி |
| 2005 பிப் | rowspan=3 | ஐக்கிய ஜனதா தளம் |
| 2005 அக் |  |  |
| 2010 |  |  |
| 2015 | ரவீந்திர யாதவ் | பாரதிய ஜனதா கட்சி</br> |
| 2020 | தாமோதர் ராவத் | ஐக்கிய ஜனதா தளம் |
# பூவனூர்

**பூவனூர்** (*Poovanoor*) என்பது இந்தியா தமிழ்நாடு மாநிலத்தின் திருவாரூர் மாவட்டத்திலுள்ள நீடாமங்கலம் வட்டத்தில் அமைந்துள்ள ஒரு புறநகர்ப் பகுதியாகும்.
# பூவனூர்

## அமைவிடம்

கடல் மட்டத்திலிருந்து சுமார் 44.43 மீ. உயரத்தில், என்ற புவியியல் ஆள்கூறுகள் கொண்டு பூவனூர் அமையப் பெற்றுள்ளது.
# பூவனூர்

## சமயம்

### கோயில்கள்

பூவனூரில் சதுரங்க வல்லபநாதர் கோயில் என்ற சிவன் கோயில் ஒன்று கட்டப்பட்டுள்ளது.
# பூவனூர்

## அரசியல்

பூவனூர் பகுதியானது, மன்னார்குடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதியைச் சார்ந்தது.
# வெளியன் (நெல்)

**வெளியன்** அல்லது **வேலியன்** *(VELIYAN)* என்று அழைக்கப்படும் இந்த நெல் வகை, தென்னிந்திய பாரம்பரிய நெல் வகையாகும், குறிப்பாக கேரளாவில் பயிரிடப்படும் ஒரு பண்டைய கால மற்றும் மிகவும் மதிப்புமிக்க நெல் வகை என கருதப்படுகிறது. தென்னிந்தியாவின் பாரம்பரிய உணவு கலாச்சாரத்தின் ஒரு பகுதியாகும். பெரும்பாலும் ஆரோக்கியமான மற்றும் புத்துணர்ச்சியூட்டும் உணவாகக் கருதப்படும் இது, ஆயுர்வேத நடைமுறைகளில் ஒரு முக்கிய அங்கமாகும், மேலும் அதன் குணப்படுத்தும் குணங்கள் காரணமாக சிகிச்சை உணவுகளில் பொதுவாகப் பயன்படுத்தப்படுகிறது.
# வெளியன் (நெல்)

## காலம்

நீண்ட கால அளவில் அறுவடைக்கு தயாராகும் இந்த நெல் வகை, **175** நாட்களில் முதிர்வடைவதாக கூறப்படுகிறது. சம்பா பருவத்தில் (பட்டம்) நடவு செய்யக்கூடியது.
# வெளியன் (நெல்)

## மகசூல்

சராசரியாக **89** சதமமீட்டர் உயரமும், அதிகபட்சமாக **101** சதமமீட்டர் உயரமும் வளரக்கூடிய இதன் நெற்கதிரில் உள்ள நெல்மணிகளின் எண்ணிக்கை **81** என கணக்கிடப்பட்டுள்ளது. நெல்லின் மகசூல் ஒரு ஏக்கருக்கு சராசரியாக **600** கிலோவாகவும், வைக்கோலின் மகசூல் **1100** கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.
# வெளியன் (நெல்)

## நெல்மணியின் இயல்பு

நெல்மணிகளின் அரிசி சிறிய மற்றும் மெல்லிய தானியங்களைக் கொண்டுள்ள வெளியன், உறுதியான அமைப்பைக் கொண்டுள்ளது. மேலும் இது சமைக்கும்போது மென்மையாகவும் பஞ்சுபோன்றதாக மாறக்கூடியது எனவும், அரிசியின் தானியங்கள் பொதுவாக வெள்ளை நிறத்தில் இருந்து வெளிர் பழுப்பு நிறத்தில் இருக்கும் எனவும் கூறப்படுகிறது. இதன் அரிசி வகை மென்மையான அமைப்பிற்கு பெயர் பெற்றது என்றும், மற்றும் பெரும்பாலும் இது இட்லி மற்றும் தோசை போன்ற பல்வேறு பாரம்பரிய உணவுகளில் பயன்படுத்தப்படுகிறது என்றும், சில ஒட்டும் அரிசி வகைகளைப் போலல்லாமல், வேலியன் அரிசி பசையம் இல்லாதது என்றும் கூறப்படுகிறது.
# வெளியன் (நெல்)

## இவற்றையும் காண்க

- வெளியன்
# வடகரை

- வடகரை ஊராட்சி (திருமருகல்) (நாகப்பட்டினம் மாவட்டம்)
- வடகரை ஊராட்சி (மதுரை)
- வடகரை ஊராட்சி, கடலூர்
- வடகரை கீழ்படுகை
- வடகரை சட்டமன்றத் தொகுதி (கேரளம்)
- வடகரை மக்களவைத் தொகுதி (கேரளம்)
- வடகரை (கேரளம்)
- வடகரை (திருப்பத்தூர் மாவட்டம்)
- வடகரை (திருவாரூா் மாவட்டம்)
# வடகரை (திருப்பத்தூர் மாவட்டம்)

**வடகரை (திருப்பத்தூர் மாவட்டம்)**, திருப்பத்தூர் மாவட்டத்தில் ஆம்பூர் தாலுக்காவில் பாலாற்றங்கரையில் அமைந்துள்ள ஒரு கிராமமாகும். வேலூர் மற்றும் ஆம்பூர் ஆகியவை முறையே வடகரை கிராமத்தின் மாவட்ட மற்றும் துணை மாவட்டத் தலைமையகங்களாகும். வடகரை கிராம பஞ்சாயத்து, ஆம்பூர் சட்டமன்றத் தொகுதிக்கும், வேலூர் மக்களவைத் தொகுதிக்கும் உட்பட்டதாகும். இங்கு, 572 ஆண்களும், 634 பெண்களும் வசிக்கின்றனர்.
# வேசர கட்டிடக்கலை

(அருகில்) மற்றும் பேளூர் சென்னகேசவர் கோயில் (தொலைவில்), ஹோய்சாலப் பேரரசு, 11ஆம் நூற்றாண்டு]]  
, 11ஆம் நூற்றாண்டு]]
, ஹளேபீடு, 11ஆம் நூற்றாண்டு]]
, 11ஆம் நூற்றாண்டு]]
**வேசரக் கட்டிடக்கலை** (*Vesara*) என்பது வட இந்தியாவின் நகராக் கட்டிடக்கலையும், தமிழகக் கட்டிடக் கலையும் கலந்த கலப்பின வடிவம் ஆகும். வேசரக் கட்டிடக்கலைப் பாணியிலான கோயில்கள் 11ஆம் நூற்றாண்டில் தற்கால கர்நாடக மாநிலத்தை ஆண்ட ஹோய்சாலப் பேரரசால் நிறுவப்பட்டது..  
பொதுவாக வேசரக் கட்டிடப்பாணியிலான கட்டிடங்களின் அடித்தளம் அல்லது கழுத்துக்கு மேல் உள்ள பகுதி வட்ட வடிவில் இருக்கும்.
# வேசர கட்டிடக்கலை

## பெயர்க் காரணம்

, கர்நாடகம், ஆண்டு 1060]]
*வேசரா* எனும் சொல்லிற்கு கோவேறுகழுதை என்று பொருள் குதிரைக்கும், கழுதைக்கும் பிறந்தது கோவேறுகழுதை போன்று, வட இந்தியக் கட்டிடக்கலை மற்றும் தென்னிந்தியக் கட்டிடக்கலைகளின் கலைவயால் தோன்றியது வேசரா கட்டிடக்கலை என ஆகம சாத்திர நூலான *காமிக ஆகம நூல்* கூறுகிறது.
, 7ஆம் நூற்றாண்டு]]
# வேசர கட்டிடக்கலை

## வரலாறு

வேசாரக் கட்டிடக்கலையில் கட்டப்பட்ட கோயில்கள் கிருஷ்ணா ஆற்றுக்கும், துங்கபத்திரை ஆற்றுக்கும் இடைப்பட்ட வடக்கு கர்நாடக பிரதேசத்தில் மட்டும் காணப்படுகிறது. 10 & 11ஆம் நூற்றாண்டுகளில் போசாள அரசமரபினர் வேசாரக் கட்டிடக்கலையில் பல கோயில்கள் கட்டி எழுப்பினர்
# வேசர கட்டிடக்கலை

## வேசரக் கட்டிடக்கலைக்கு எடுத்துகாட்டான கோயில்கள்

1. பேகூர் நாகேஸ்வரர் கோயில்
1. பேளூர் சென்னகேசவர் கோயில்
1. ஹளேபீடு கேதாரேஸ்வரர் கோயில்
1. சோமநாதபுரம் சேன்னகேசவர் கோயில்
1. காசிவிசுவேசுவரர் கோயில், இலக்குண்டி
1. மகாகூடக் கோயில்கள்
# வேசர கட்டிடக்கலை

## இதனையும் காண்க

- பஞ்சயாதனம் (கோயில் கட்டிடக்கலை)
# கி. பாலசுப்பிரமணியன்

**கி. பாலசுப்பிரமணியன்** (*K. Balasubramaniam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் பட்டுக்கோட்டை வட்டம் ஆவிக்கோட்டை கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள பாலசுப்பிரமணியன் வணிகர் ஆவார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பட்டுக்கோட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மாராப்பட்டு

**மாராப்பட்டு**, ஆம்பூரிலிருந்து 8 கி. மீ. தொலைவிலும், வாணியம்பாடியிலிருந்து 5 கி. மீ தொலைவிலும் இரு நகரங்களுக்கிடையே அமைந்து உள்ள கிராமம் ஆகும். கடலிலிருந்து 248 மீட்டர் உயரத்தில் உள்ள இக்கிராமம், ஆம்பூர் சட்டமன்றத் தொகுதிக்கும், வேலூர் மக்களவைத் தொகுதிக்கும் உட்பட்டதாகும். இங்கு ஒரு நவீன தனியார் திருமண மண்டபம் உள்ளது. இங்கிருந்து இரண்டு கிலோமீட்டர் தொலைவில் பழமையான சிவ-திருமால் ஆலயம் உள்ள வடச்சேரி கிராமம் உள்ளது.
# பழையங்காடி தொடருந்து நிலையம்

**பழையங்காடி தொடருந்து நிலையம்** ( *Pazhayangadi railway station*, நிலையக் குறியீடு: PAZ) என்பது கேரள மாநிலத்தின் கண்ணூர் மாவட்டத்தில் அமைந்துள்ள ஒரு தொடருந்து நிலையமாகும். இது தென்னக இரயில்வேவேயின், பாலக்காடு தொடருந்து கோட்டத்தில் உள்ள ஒரு NSG–5 வகை தொடருந்து நிலையமாகும்.
# பழையங்காடி தொடருந்து நிலையம்

## அமைவிடம்

பழையங்காடி தொடருந்து நிலையமானது பழையங்கடி பேருந்து நிலையத்திலிருந்து சுமார் 1.2 கி.மீ தொலைவில் அமைந்துள்ளது.  
இந்த நிலையத்திலிருந்து கண்ணூர் பன்னாட்டு வானூர்தி நிலையம் 50 கி.மீ. தொலைவில் உள்ளது.
# பழையங்காடி தொடருந்து நிலையம்

## நிருவாகம்

இது இந்திய இரயில்வேயின் தென்னக இரயில்வே மண்டலத்தின் பாலக்காடு தொடருந்து கோட்டத்தின் கீழ் வருகிறது.
# எம். கே. பாலன்

**எம். கே. பாலன்** (M. K. Balan) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் சைதாப்பேட்டைப் பகுதியினைச் சேர்ந்தவர். பள்ளிக் கல்வியினை முடித்துள்ள பாலன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சைதாப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  
அதிமுகவில் இருந்து திமுகவில் இணைந்த எம்.கே.பாலன் அக்கட்சியின் தலைமை செயற்குழு உறுப்பினராகவும் இருந்தார். 2000ஆம் ஆண்டு திசம்பர் மாதம் நடைபயிற்சிக்கு சென்ற எம்.கே. பாலன் மர்ம நபர்களால் கடத்தப்பட்டார். அப்படிக் கடத்தப்பட்ட எம்.கே. பாலன் என்ன ஆனார் என்பதே தெரியாமல் இருந்தது. பல ஆண்டுகளுக்குப் பின்னர் பணத்துக்காக எம்கே பாலன் கடத்தப்பட்டு எரித்து கொல்லப்பட்டதாக 16 அதிமுகவினர் கைது செய்யப்பட்டனர். இந்த வழக்கில் 16 பேருக்கு ஆயுள் தண்டனை விதிக்கப்பட்டது.
# உலோமோனோசோவைட்டு

**உலோமோனோசோவைட்டு** (*Lomonosovite*) என்பது Na<sub>10</sub>Ti<sub>4</sub>(Si<sub>2</sub>O<sub>7</sub>)<sub>2</sub>(PO<sub>4</sub>)<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுப்பேட்டு -சிலிக்கேட்டு கனிமமான இது முன்னதாக Na<sub>5</sub>Ti<sub>2</sub>(Si<sub>2</sub>O<sub>7</sub>)(PO<sub>4</sub>)O<sub>2</sub> அல்லது Na<sub>2</sub>Ti<sub>2</sub>Si<sub>2</sub>O<sub>9</sub>*Na<sub>3</sub>PO<sub>4</sub> என்ற வாய்ப்பாடுகளாலும் குறிக்கப்பட்டது.  
பன்னாட்டு கனிமவியல் சங்கம் உலோமோனோசோவைட்டு கனிமத்தை Lom என்ற குறியீட்டால் அடையாளப்படுத்துகிறது.  
நையோபியம் (11.8% Nb<sub>2</sub>O<sub>5</sub> வரை), மாங்கனீசு (4.5 %MnO வரை) மற்றும் இரும்பு (2.8% வரை) ஆகியவை உலோமோனோசோவைட்டு கனிமத்துடன் கலந்து காணப்படுகின்றன.
# உலோமோனோசோவைட்டு

## கண்டுபிடிப்பு

உலோமோனோசோவைட்டு கனிமத்தை லோவோசெர்சுகி அக்பைடிக்கு மலைப்பகுதியில் வி.ஐ. கெராசிமோவ்சுகி என்பவர் கண்டுபிடித்தார். பிரபல உருசிய கவிஞர், வேதியியலாளர், தத்துவஞானி, சுரங்கப் பொறியாளர் என்று பன்முகங்களுடன் அறியப்படும் மிகைல் லோமோனோசோவின் பெயர் கண்டுபிடிக்கப்பட்ட கனிமத்திற்கு சூட்டப்பட்டது.
# உலோமோனோசோவைட்டு

## கட்டமைப்பு

எக்சு-கதிர் படிகவியல் தரவுகளின்படி, உலோமோனோசோவைட்டு கனிமத்தின் கட்டமைப்பு a = 5.44 Å, b = 7.163 Å, c = 14.83 Å, α = 99°, β = 106°, மற்றும் γ = 90° என்ற அணிக்கோவை அளவுருக்களுடன் முச்சரிவச்சு படிக அமைப்பில் உள்ளதாக தீர்மானிக்கப்பட்டது. பொதுவாக மையச்சமச்சீர் (sp. gr. P-1) காணப்படும் என்றாலும் மையச்சமச்சீர் அல்லாத வகைகள் (பல்வகை) கூட பதிவாகியுள்ளன.  
உலோமோனோசோவைட்டின் படிக அமைப்பு, ஒரு மைய எண்முக O அடுக்கு மற்றும் இரண்டு வெளிப்புற பல்லினபன்முக H அடுக்குகளைக் கொண்ட மூன்று அடுக்கு HOH செருகுதுளைக அடிப்படையாகக் கொண்டுள்ளது. O அடுக்கில் Ti- மற்றும் Na மையப்படுத்தப்பட்ட எண்முகங்கள் வேறுபடுகின்றன. அதேசமயம் H அடுக்குகள் Ti- மையப்படுத்தப்பட்ட எண்முகங்கள் மற்றும் Si<sub>2</sub>O<sub>7</sub> ஈரார்த்தோ குழுக்களால் ஆனவை, (மற்ற பல்லினபைலோசிலிக்கேட்டுகளைப் போல, எடுத்துக்காட்டாக உலாம்பிரோபைலைட்டு). இடைப்பட்ட இடத்தில் Na<sup>+</sup> நேர்மின் அயனிகள் மற்றும் PO<sub>4</sub><sup>3-</sup> அயனிகள் உள்ளன.
# உலோமோனோசோவைட்டு

## பண்புகள்

உலோமோனோசோவைட்டு சரியான பிளவுகளுடன் செதிளடுக்கு மற்றும் தட்டையான படிகங்களை உருவாக்குகிறது. இலவங்கப்பட்டை-பழுப்பு நிறத்தில் இருந்து கருப்பு நிறமாகவும் நுண்ணோக்கி பழுப்பு நிறத்திலும் காணப்படுகிறது. மெல்லிய தட்டுகளாக ஒளிபுகக் கூடியதாகவும் விடாப்பிடியான பளபளப்பும் கொண்டுள்ளது.  
உலோமோனோசோவைட்டு கனிமத்தின் பலதிசை வண்ணப்படிகம் நிறமற்றது முதல் பழுப்பு நிறம் வரை வலுவானது. இதன் ஒளிவிலகல் குறியீட்டு எண் <math>\alpha</math>= 1.654–1.670 <math>\beta</math> = 1.736 – 1.750 <math>\gamma</math>=1.764–1.778 2V=56–69.  
3–4 என்ற கடினத்தன்மை மதிப்பும் 3.12 – 3.15 என்ற அடர்த்தி மதிப்பும் உலோமோனோசோவைட்டு கனிமம் வெளிப்படுத்துகிறது.
# ச. புரட்சி மணி

**ச. புரட்சி மணி** (*S. Puratchimani* 1965 - 2025) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் பெண்ணாடம் பகுதியினைச் சேர்ந்தவர். இளநிலை அறிவியல் பட்டம் பெற்றுள்ள புரட்சி மணி விவசாயி ஆவர். இவர் இந்திய காங்கிரசு கட்சியின் வேட்பாளரக 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மங்களூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். மீண்டும் 1996ஆம் ஆண்டு நடைபெற்ற தேர்தலில் தமிழ் மாநில காங்கிரசு வேட்பாளராகப் போட்டியிட்டு வெற்றிபெற்றார்.
# வெ. புருசோத்தமன்

**வெ. புருசோத்தமன்** (*V. Purushothaman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் பென்னாகரம் பகுதியினைச் சேர்ந்தவர். கால்நடை அறிவியலில் இளநிலை பட்டம் பெற்றுள்ள புருசோத்தம் வங்கி அதிகாரியாக பணியாற்றியுள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எம். பூராசாமி

**எம். பூராசாமி** (*M. Poorasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் தென்னலக்குடி கிராமத்தினைச் சேர்ந்தவர். பள்ளிக் கல்வியினை முடித்துள்ள பூராசாமி அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூம்புகார் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எம். பெரியவீரன்

**எம். பெரியவீரன்** (*M. Periyaveeran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் தெ. கள்ளிப்பட்டி கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரியகுளம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நதிபெல்லி திவாகர் ராவ்

**நதிபெல்லி திவாகர் ராவ்** (*Nadipelli Diwakar Rao*) இந்தியாவைச் சேர்ந்த ஓர் அரசியல்வாதியாவார். தெலங்காணா சட்டப் பேரவை சட்டமன்ற உறுப்பினர் ஆவார். இவர் பாரத் இராட்டிர சமிதி கட்சியின் பிரதிநிதியாக மஞ்சேரியல் சட்டமன்றத் தொகுதியில் போட்டியிட்டு வெற்றி பெற்றார்.
# நதிபெல்லி திவாகர் ராவ்

## ஆரம்பகால வாழ்க்கை

நதிபெல்லி திவாகர் ராவ் தெலங்கானா மாநிலத்தின் ஆதிலாபாத்தில் என். லட்சுமண ராவுக்கு மகனாகப் பிறந்தார். பட்டதாரியாக இளங்கலை பட்டம் பெற்றார். அரசியலில் சேருவதற்கு முன்பு ஒரு விவசாயியாக இருந்தார்.
# நதிபெல்லி திவாகர் ராவ்

## தொழில்

1999 மற்றும் 2004ஆம் ஆண்டுகளில் இரண்டு முறை இந்திய தேசிய காங்கிரசு கட்சியின் சட்டமன்ற உறுப்பினராக இருந்தார்.
# நதிபெல்லி திவாகர் ராவ்

## பாரத ராசுட்டிர சமிதி கட்சி

2014 ஆம் ஆண்டு தேர்தலுக்கு முன்பு பாரத ராசுட்டிர சமிதி கட்சியில் சேர்ந்தார். 2014ஆம் ஆண்டு நடைபெற்ற தேர்தலில் மஞ்சேரியல் சட்டமன்றத் தொகுதியில் இருந்து சட்டமன்ற உறுப்பினராக வெற்றி பெற்றார்.
# கொக்கிராலா பிரேம்சாகர் ராவ்

**கொக்கிராலா பிரேம் சாகர் ராவ்** (*Kokkirala Premsagar Rao*) தெலங்காணாவைச் சேர்ந்த இந்திய அரசியல்வாதி ஆவார். இவர் தற்போது மஞ்சேரியல் தொகுதியைப் பிரதிநிதித்துவப்படுத்தும் தெலங்காணா சட்டப் பேரவை உறுப்பினராக பணியாற்றி வருகிறார். கூடுதலாக இவர் ஐக்கிய ஆந்திரப் பிரதேசத்தில் சட்ட மேலவை உறுப்பினராகவும் பணியாற்றினார். 2023 ஆம் ஆண்டு நடைபெற்ற மஞ்சேரியல் சட்டப்பேரவைத் தேர்தலில் போட்டியிட்டு இவர் வெற்றி பெற்றார்.
# கொக்கிராலா பிரேம்சாகர் ராவ்

## வகித்த பதவிகள்

- 1985-தொழிற்சங்கத்தின் தலைவராக இருந்தார்.
- 2004 முதல் 2009 வரை காசிப்பேட்டை மண்டலத் தலைவரக இருந்தார்.
- காசிப்பேட்டை மண்டல இந்திய தேசிய காங்கிரசு கட்சி தலைவர்
- 1999 முதல் 2002 வரை பிரதேச காங்கிரசு உறுப்பினர்.
- 2002 முதல் 2005 வரை பிரதேச காங்கிரசின் செயலாளர்.
- 2004 முதல் 2006 வரை திருமலை திருப்பதி தேவஸ்தான வாரியத்தின் உறுப்பினர்.
- 2005 முதல் 2007 வரை ஆதிலாபாத் மாவட்ட மத்தியகூட்டுறவு வங்கியின் தலைவர்.
- 2007 முதல் 2013 வரை அடிலாபாத் மாவட்ட உள்ளாட்சி அமைப்புகளின் மேலவை உறுப்பினர்.
- 2018 முதல் தற்போது வரை அகில இந்திய காங்கிரசு கட்சியின் உறுப்பினர்.
- 3 டிசம்பர் 2023 முதல் தற்போது வரை சட்டமன்ற உறுப்பினர்.
# கதியம் காவ்யா

**கதியம் காவ்யா** (*Kadiyam Kavya*) இந்தியாவைச் சேர்ந்த ஓர் அரசியல்வாதியாவார். தெலங்காணா மாநிலத்திலுள்ள 17 மக்களவைத் தொகுதிகளில் ஒன்றான வாரங்கல் மக்களவைத் தொகுதியில் போட்டியிட்டு மக்களவைக்குத் தேர்ந்தெடுக்கப்பட்டார். மூத்த அரசியல்வாதியான கதியம் சிறீ அரியின் மகளாக அறியப்படுகிறார்.
# கதியம் காவ்யா

## அரசியல் வாழ்க்கை

காவ்யா தனது தந்தை கதியம் சிறீ அரியின் அரசியல் மரபால் ஈர்க்கப்பட்டு, தனது தொண்டு நிறுவனமான கதியம் அறக்கட்டளை மூலம் பல ஆண்டுகளாக பொது வாழ்வில் தீவிரமாக இருந்தார். 2024ஆம் ஆண்டு நடைபெற்ற மக்களவைத் தேர்தலில் தற்போதைய நாடாளுமன்ற உறுப்பினரான பசுனூரி தயாகருக்குப் பதிலாக வாரங்கல் மக்களவைத் தொகுதியில் போட்டியிட பாரத் இராட்டிர சமிதி கட்சி காவ்யாவை பரிந்துரைத்தது. வேட்புமனுவை அறிவித்த பிறகு, இவர் போட்டியில் இருந்து விலக முடிவு செய்தார். பின்னர் மார்ச் 31ஆம் தேதியன்று முதல்வர் ரேவந்த் ரெட்டி மற்றும் அகில இந்திய காங்கிரசு கட்சியின் பொறுப்பாளர் தீபா தாசுமுன்சி முன்னிலையில் காவ்யா காங்கிரசு கட்சியில் சேர்ந்தார்.  
அனைத்திந்திய காங்கிரசு குழுவின் மத்திய தேர்தல் குழு ஏப்ரல் 1ஆம் தேதியன்று கதியம் காவ்யாவின் வேட்புமனுவை அறிவித்தது. 2024ஆம் ஆண்டு நடைபெற்ற பொதுத் தேர்தலில், காங்கிரசு கட்சியின் காவ்யா 5,81,294 வாக்குகள் (45.85%) பெற்று தீர்க்கமான வெற்றியைப் பெற்றார். இதைத் தொடர்ந்து பாரதிய சனதா கட்சியின் ஆரூரி ரமேசு 3,60,955 வாக்குகள் (28.47%) பெற்று இரண்டாவது இடத்தையும், பாரத ராசுட்டிர சமிதியின் வேட்பாளர் மரப்பள்ளி சுதீர் குமார் 2,32,033 வாக்குகள் (18.3%) பெற்று மூன்றாவது இடத்தையும் பிடித்தார். வாரங்கல் நாடாளுமன்ற தொகுதியில் கதியம் காவ்யா தனது நெருங்கிய போட்டியாளரான பாரதிய சனதா கட்சியின் ஆரூரி ரமேசை தோற்கடித்து 2,20,339 வாக்குகள் வித்தியாசத்தில் வெற்றி பெற்றார்.
# சென்னை கலை இயக்கம்

**சென்னை கலை இயக்கம்** (*Madras Art Movement*) அல்லது சென்னை இயக்கம் என்பது , 1960களின் முற்பகுதியிலிருந்து 1980கள் வரை தென்னிந்தியாவின் சென்னையில் தோன்றிய ஒரு பிராந்திய கலை இயக்கமாகும். பன்னாட்டு நவீனத்துவக் கொள்கைகளுடன் தேர்ந்தெடுக்கப்பட்ட ஈடுபாட்டுடன், உள்ளூர் மற்றும் பிராந்திய மரபுகள் மற்றும் கலை வடிவங்கள், உள்ளூர் வரலாறு மற்றும் புராணங்களில் வேரூன்றிய ஒரு நவீன இந்திய கலை அடையாளத்தை நிறுவுவதற்கான அதன் முயற்சிகளுக்காக இந்த இயக்கம் அங்கீகரிக்கப்பட்டுள்ளது. சென்னை, அரசு கவின்கலைக் கல்லூரி மற்றும் சோழ மண்டல ஓவியர்கள் கிராமம் ஆகியவை இந்த இயக்கத்திற்கான முக்கிய மையங்களாகச் செயல்பட்டன. கே. சி. எஸ். பணிக்கர்போன்ற கலைஞர்கள் இயக்கத்தின் பாதையை திசையை வடிவமைப்பதில் முன்னோடிப் பங்கைக் கொண்டிருந்தனர். இந்த இயக்கத்திலிருந்து ஏ. பி. சந்தானராஜ், எல். முனுசாமி, அந்தோணி தாஸ், இரெடப்பா நாயுடு, கே. ஸ்ரீனிவாசுலு, சுல்தான் அலி, வேலு விஸ்வநாதன், கே. எம். ஆதிமூலம், எஸ். ஜி. வாசுதேவ், மற்றும் டி. கே. பத்மினி போன்ற பல குறிப்பிடத்தக்க கலைஞர்கள் தோன்றினர். இவர்கள் அனைவரும் இயக்கத்தின் அடையாளத்தை வடிவமைப்பதில் குறிப்பிடத்தக்க பங்கைக் கொண்டிருந்தனர். மேலும் இவர்கள் தேசிய மற்றும் சர்வதேச அங்கீகாரத்தையும் பெற்றனர். 1977 ஆம் ஆண்டு பணிக்கரின் மறைவுக்குப் பிறகு, தலைமையின் இழப்பு, நிர்வாகத்தில் பிளவுகள், புதிய கலை மையங்களின் தோற்றம் மற்றும் பரந்த கலை உலகில் உலகளாவிய மற்றும் பன்முக அணுகுமுறைகளை நோக்கிய மாற்றங்கள் காரணமாக இயக்கம் மெதுவாக மங்கியது. சோழமண்டல ஓவியர்கள் கிராமமும் தனிப்பட்ட கலைஞர்களும் தொடர்ந்து செழித்து வளர்ந்தாலும், முதலில் நிறுவப்பட்ட ஒருங்கிணைந்த இந்த இயக்கம் 1970-களின் பிற்பகுதியிலும் 1980களின் பிற்பகுதியிலும் படிப்படியாகக் கலைக்கப்பட்டது.
# சென்னை கலை இயக்கம்

## பின்னணி

மேற்கத்திய நவீனத்துவத்தின் தற்போதைய செல்வாக்கிற்கும், உண்மையான இந்தியக் கலை மொழியை உருவாக்குவதற்கான விருப்பத்திற்கும் பதிலளிக்கும் வகையில் இந்தியாவின் சுதந்திரத்திற்குப் பிந்தைய கலாச்சார மறுமலர்ச்சியின் பின்னணியில் சென்னை கலை இயக்கம் உருவானது. மும்பை போன்ற போன்ற நகரங்களில் தோன்றிய சமகால கலை மையங்கள் மேற்கத்திய கலாச்சாரம் மற்றும் காலனித்துவ கல்வி பாணிகளால் பெரிதும் பாதிக்கப்பட்டன. அதற்கு பதிலாக இந்த இயக்கம் "தேசியவாதத்தை" ஊக்குவிக்க முயன்றது. இது கலைஞர்கள் தங்கள் உடனடி கலாச்சார சூழலில் இருந்து உத்வேகம் பெற ஊக்குவிக்கும் ஒரு அணுகுமுறையாகும். இதில் பிராந்திய நாட்டுப்புற கலைகள், கைவினைப்பொருட்கள், கோயில் கட்டடக்கலை, பாரம்பரிய நடன வடிவங்கள், கோலம் போன்ற பாரம்பரிய சின்னங்கள், உள்ளூர் மத சின்னங்கள் மற்றும் பண்டைய எழுத்துக்கள் ஆகியவை அடங்கும்.
# சென்னை கலை இயக்கம்

## வளர்ச்சி

1850 ஆம் ஆண்டில் பிரித்தானிய காலனித்துவ ஆட்சியின் கீழ் கர்னல் அலெக்சாண்டர் ஹண்டர் என்பவரால் நிறுவப்பட்ட ஒரு தனியார் கலைப் பள்ளியான இந்த சென்னை கலை மற்றும் கைவினைப்பொருட்கள் பள்ளியே சென்னை கலை இயக்கத்தின் மையமாக இருந்தது. இந்தப் பள்ளி ஆரம்பத்தில் மேற்கத்திய சந்தைகளுக்கான கலைப் பொருட்களை உருவாக்குவதில் கவனம் செலுத்தியது. மேலும் இது இந்தியாவில் நிறுவப்பட்ட முதல் கலைப் பள்ளியாகவும், ஆசியாவில் முதன்முதலில் நிறுவப்பட்ட கலைப் பள்ளிகளுள் ஒன்றாகவும் இருந்தது. 1852 ஆம் ஆண்டில், இது காலனித்துவ அரசாங்கத்தின் ஆட்சியின் கீழ் நிர்வகிக்கப்பட்டு வந்தது. பின்னர், அரசு தொழில்துறை கலைப் பள்ளி என்று மறுபெயரிடப்பட்டது. இறுதியில் 1963 ஆம் ஆண்டில் இந்தியச் சுதந்திரத்திற்குப் பிறகு அரசு கலை மற்றும் கைவினைக் கல்லூரியாக மாறியது.  
1960கள் வரை தென்னிந்தியாவில் ஒரே விரிவான கலை நிறுவனமாக இருந்ததால், இது தமிழ்நாடு, கேரளம், கருநாடகம் மற்றும் ஆந்திரப் பிரதேசத்திலிருந்து மாணவர்களை ஈர்த்தது. இது ஒரு பான்-திராவிட கலைக் குழுவை வளர்த்தது. கலைஞர்கள் வாழவும், வேலை செய்யவும், வணிக அழுத்தங்களிலிருந்து விலகி கலையை உருவாக்கவும் ஒரு தன்னிறைவு பெற்ற சமூகமாக கருதப்பட்ட இது இந்தியாவின் மிகப்பெரியக் கலைஞர்களின் சமூகமாக மாறியது. ஆரம்பத்தில், கலைஞர்கள் தங்களை ஆதரிப்பதற்காக பாதிக் மற்றும் உலோக வேலை போன்ற கைவினைகளில் ஈடுபட்டனர். பின்னர் ஓவியம் மற்றும் சிற்பங்களில் கவனம் செலுத்தினர். சோழமண்டலம் கலை பரிசோதனை மற்றும் பரிமாற்றத்திற்கு ஒரு ஆதரவான சூழலை வழங்கியது. இது இந்தியாவின் மிகப்பெரியக் கலைஞர்களின் சமூகமாகவும், சென்னை கலை இயக்கத்தின் குறிப்பிடத்தக்க மையமாகவும் மாறியது. இந்த கிராமத்தில் சென்னை கலை இயக்கத்தின் படைப்புகளைக் காட்சிப்படுத்தும் அருங்காட்சியகமும் உள்ளது.
# சென்னை கலை இயக்கம்

## இதனையும் காண்க

- சோழ மண்டல ஓவியர்கள் கிராமம்
- அரசு கவின்கலைக் கல்லூரி, சென்னை
# சுதன்சூ சேகர்

**சுதன்சூ சேகர் பசந்து குஷ்வாகா** *(Sudhanshu Shekhar)* என்பவர் பீகாரை சேர்ந்த இந்திய அரசியல்வாதி ஆவார், இவர் இரண்டு முறை பீகார் சட்டமன்ற உறுப்பினராக பணியாற்றியுள்ளார். பீகாரின் மதுபானி மாவட்டத்தில் உள்ள கர்லாகி சட்டமன்றத் தொகுதிக்கு நடந்த இடைத்தேர்தலில், 2016 இல் பீகார் சட்டமன்ற உறுப்பினராக சேகர் தேர்ந்தெடுக்கப்பட்டார். கர்லாகி தொகுதியின் சட்டமன்ற உறுப்பினர் பசந்த் குஷ்வாஹா மரணத்தைத் தொடர்ந்து நடந்த இந்த இடைத்தேர்தலில், அவர் இந்திய தேசிய காங்கிரசின் வேட்பாளரான முகமது சபீரை தோற்கடித்தார். இதைத் தொடர்ந்து 2020 பீகார் சட்டப்பேரவை தேர்தலில் இவர் இரண்டாவது முறை வெற்றிபெற்றார். சுதன்சூ, இராட்டிரிய லோக் சமதா கட்சியை சேர்ந்த அரசியல்வாதியான பசந்து குஷ்வாகாவின் மகன் ஆவார்.
# சுதன்சூ சேகர்

## அரசியல் வாழ்க்கை

சுதன்சூவின் தந்தை பசந்த் குஷ்வாஹா இறந்ததைத் தொடர்ந்து, 2016 ஆம் ஆண்டில் நடந்த சட்டப்பேரவை இடைத்தேர்தலில் சேகர் போட்டியிட்டார். குஷ்வாகா 2015 பீகார் சட்டப்பேரவைத் தேர்தலில் இந்திய தேசிய காங்கிரசின் வேட்பாளரான முகமது சபீரை 4000 வாக்குகள் வித்தியாசத்தில் தோற்கடித்து பீகார் சட்டசபையில் தேர்ந்தெடுக்கப்பட்டார். எனினும், சட்டமன்ற உறுப்பினர் பதவிக்கு அவர் பதவியேற்பதற்கு முன்னரே சுதன்சூவின் தந்தை பசந்த் குஷ்வாகா இறந்ததைத் தொடர்ந்து, 2016 ஆம் ஆண்டில் நடந்த சட்டப்பேரவை இடைத்தேர்தலில் சேகர் போட்டியிட்டார். குஷ்வாகா 2015 பீகார் சட்டப்பேரவைத் தேர்தலில் இந்திய தேசிய காங்கிரசின் வேட்பாளரான முகமது சபீரை 4000 வாக்குகள் வித்தியாசத்தில் தோற்கடித்து பீகார் சட்டசபையில் தேர்ந்தெடுக்கப்பட்டார். எனினும், சட்டமன்ற உறுப்பினர் பதவிக்கு இவர் பதவியேற்பதற்கு முன்னரே இறந்துவிட்டார். குஷ்வாகாவின் அகால மரணம் தொகுதியில் ஒரு அனுதாப அலைகளை ஏற்படுத்தியது, இதன் விளைவாக சேகர் தனது தந்தையின் அரசியல் போட்டியாளரான சபீரை 18,000 வாக்குகள் வித்தியாசத்தில் தோற்கடித்தார். குஷ்வாகா மற்றும் சுதன்சூ இருவரும் இராட்டிரிய லோக் சமதா கட்சியின் சின்னத்தில் போட்டியிட்டு தேர்ந்தெடுக்கப்பட்டனர்.
# பிரதிபாடு சட்டமன்றத் தொகுதி, காக்கிநாடா

**பிரதிபாடு சட்டமன்றத் தொகுதி** *(Prathipadu Assembly constituency)* என்பது ஆந்திரப் பிரதேசத்தின் காக்கிநாடா மாவட்டத்தில் உள்ள ஒரு தொகுதியாகும். இது காக்கிநாடா மக்களவைத் தொகுதி ஏழு சட்டமன்றத் தொகுதிகளில் ஒன்றாகும். வருபுல சத்யபிரபா இந்த தொகுதியின் தற்போதைய சட்டமன்ற உறுப்பினர் ஆவார், இவர் 2024 ஆந்திரப் பிரதேச சட்டப்பேரவைத் தேர்தலில் தெலுங்கு தேசம் கட்சியின் சார்பாக போட்டியிட்டு வெற்றி பெற்றார். 2019 ஆம் ஆண்டு நிலவரப்படி, தொகுதியில் மொத்தம் 202,743 வாக்காளர்கள் உள்ளனர்.எல்லை நிர்ணய ஆணைகளின்படி (1951) 1951 ஆம் ஆண்டில் இந்த தொகுதி நிறுவப்பட்டது.
# பிரதிபாடு சட்டமன்றத் தொகுதி, காக்கிநாடா

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1983 | முத்ரகதா பத்ம நாபம் | சுயேச்சை |  |
| 1985 | தெலுங்கு தேசம் கட்சி |  |  |
| 1989 | இந்திய தேசிய காங்கிரசு</br> |  |  |
| 1994 | பர்வத சுப்பாராவ் | rowspan=2 | தெலுங்கு தேசம் கட்சி |
| 1999 | பர்வத பாபனம்மா |  |  |
| 2004 | வருபுல சுப்பாராவ் | rowspan=2 | இந்திய தேசிய காங்கிரசு</br> |
| 2009 | சுசரிதா மேகதோதி |  |  |
| 2014 | இரவேலா கிசோர் பாபு | தெலுங்கு தேசம் கட்சி |  |
| 2019 | சிறீ பூர்ணசந்திர பிரசாத் பர்வத | ஒய். எஸ். ஆர். காங்கிரஸ் கட்சி |  |
| 1978 | முத்ரகதா பத்மநாபம் | ஜனதா கட்சி</br> |  |
| 1972 | ஜேபி கிர்ராஜுலு வருபுலா | இந்திய தேசிய காங்கிரசு</br> | } |
# பால்வாய் கோவர்தன் ரெட்டி

**பால்வாய் கோவர்தன் ரெட்டி** (*Palvai Govardhan Reddy*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக தெலங்காணா அரசியல் ஈடுபடுகிறார். முன்னதாக இவர் தெலங்காணா மாநிலத்தின் மாநிலங்களவையில் நாடாளுமன்ற உறுப்பினராக இருந்தார்.  
உசுமானியா பல்கலைக்கழகத்தின் விவேகவர்தினி கல்லூரியில் இளங்கலை பட்டம் பெற்றார்.  
1967–72, 1972–78, 1978–83, 1983–85 மற்றும் 1999–2004 காலகட்டங்களில் ஆந்திரப் பிரதேச மாநிலத்தின் சட்டமன்ற உறுப்பினராக இருந்தார். 2007-09ஆம் ஆண்டு காலப்பகுதியில் இவர் மீண்டும் ஆந்திரப் பிரதேச மாநிலத்தின் சட்டமன்ற உறுப்பினராக இருந்தார்.
# பால்வாய் கோவர்தன் ரெட்டி

## வாழ்க்கைக் குறிப்பு

பால்வாய் கோவர்தன் ரெட்டி, தெலங்காணாவின் மகபூப்நகர் மாவட்டத்தில் உள்ள அச்சம்பேட்டை மண்டலத்தில் உள்ள நதிம்பள்ளி கிராமத்தில் நவம்பர் 20, 1936ஆம் ஆண்டு நவம்பர் மாதம் 20ஆம் தேதியன்று அனசுயம்மா மற்றும் ரங்கா ரெட்டி தம்பதியருக்கு மகனாகப் பிறந்தார். சந்தூர் மண்டலம் நல்கொண்டா மாவட்டத்தில் உள்ள பங்காருகட்டா கிராமத்தில் 2ஆம் வகுப்பு வரை படித்தார். தனது கிராமத்தில் பள்ளி வசதிகள் இல்லாததால், கல்வியை முடிக்க தனது தாய்மாமன் கிராமமான சிவண்ணகுடேம் கிராமத்திற்கு குடிபெயர்ந்தார். இரசாக்கர் இயக்கத்தின் காரணமாக, பள்ளிப் படிப்பை முடிக்க இவர் தொடர்ந்து இடம்பெயர வேண்டியிருந்தது. பின்னர் இவர் 1951ஆம் ஆண்டில் ஐதராபாத்திற்குக் குடியேறி புனித மேரி உயர்நிலைப் பள்ளியில் பயின்றார். தனது கல்வியை 5 ஆம் வகுப்பு வரை உருது மொழியிலும் பின்னர் தெலுங்கு மொழியிலும் படித்தார். இடைநிலை மற்றும் பட்டப்படிப்பை ஐதராபாத்தில் உள்ள விவேக வர்தானி கல்லூரியில் முடித்தார். விவேகவர்த்தினி கல்லூரியில் படிப்பைத் தொடர்ந்து 1967ஆம் ஆண்டில் தேர்ச்சி பெற்றார். இதே ஆண்டில் முதல் முறையாக சட்டமன்ற உறுப்பினர் தேர்தலில் போட்டியிட்டார்.
# பால்வாய் கோவர்தன் ரெட்டி

## தனிப்பட்ட வாழ்க்கை

வாரங்கல் மாவட்டம், ஆத்மகூர் மண்டலம், இலெடல்லா கிராமத்தைச் சேர்ந்த சரோசனம்மா மற்றும் மறைந்த நாராயண ரெட்டி ஆகியோரின் ஒரே மகள் சுருசாமணியை 1962 ஆம் ஆண்டு ஐதராபாத்தில் திருமணம் செய்து கொண்டார். இவர்களுக்கு சிரவன் குமார் ரெட்டி (1971), சிரவந்தி (1973) மற்றும் சாந்தன் ரெட்டி (1976) ஆகிய மூன்று குழந்தைகள் உள்ளனர்.
# பால்வாய் கோவர்தன் ரெட்டி

## இறப்பு

பால்வாய் கோவர்தன் ரெட்டி 2017ஆம் ஆண்டு சூன் மாதம் 9ஆம் தேதியன்று இமாச்சலப் பிரதேசத்தில் நடந்த நாடாளுமன்ற நிலைக்குழு கூட்டத்தில் கலந்து கொள்ளச் சென்று கொண்டிருந்தபோது மாரடைப்பால் இறந்தார்.
# பிரதிபாடு சட்டமன்றத் தொகுதி, குண்டூர்

**பிரதிபாடு சட்டமன்றத் தொகுதி** *(Prathipadu Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. இது குண்டூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இத்தொகுதியானது பட்டியல் சாதியினருக்காக ஒதுக்கப்பட்டுள்ளது.
# பிரதிபாடு சட்டமன்றத் தொகுதி, குண்டூர்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | மேகதோத்தி சுசரிதா | இந்திய தேசிய காங்கிரசு</br> |
| 2014 | இரவேலா கிசோர் பாபு | தெலுங்கு தேசம் கட்சி |
| 2019 | மேகதோத்தி சுசரிதா | ஒய். எஸ். ஆர். காங்கிரஸ் கட்சி |
| 2024 | புர்லா இராமஞ்சநேயுலு | தெலுங்கு தேசம் கட்சி |
# பிரதிபாடு சட்டமன்றத் தொகுதி, குண்டூர்

## தேர்தல் முடிவுகள்

### 2024

<section begin="Assembly Election 2024"/>  
<section end="Assembly Election 2024"/>
# கல்வகுண்டலா வித்யா சாகர் ராவ்

**கல்வகுண்டலா வித்யா சாகர் ராவ்** (*Kalvakuntla Vidya Sagar Rao*) இந்தியாவைச் சேர்ந்த ஓர் அரசியல்வாதியாவார். 1953ஆம் ஆண்டு நவம்பர் மாதம் 10ஆம் தேதியன்று இவர் பிறந்தார். தெலங்காணா மாநிலத்தைச் சேர்ந்த இவர் மூன்று முறை சட்டமன்ற உறுப்பினராக இருந்துள்ளார். முதலில் 2009ஆம் ஆண்டு ஐக்கிய ஆந்திரப் பிரதேசத்தில் சட்டமன்ற உறுப்பினராகப் போட்டியிட்டு வெற்றி பெற்றார், பின்னர் 2014 மற்றும் 2023ஆம் ஆண்டுகளுக்கு இடையில் தெலங்காணா சட்டமன்றத்தில் கோருட்லா சட்டமன்றத் தொகுதியைப் பிரதிநிதித்துவப்படுத்தினார்.
# கல்வகுண்டலா வித்யா சாகர் ராவ்

## ஆரம்பகால வாழ்க்கை

கல்வகுண்டலா வித்யா சாகர் ராவ் தெலங்காணாவின் கரீம்நகர் மாவட்டத்தின் கொரட்லாவைச் சேர்ந்தவர். இவர் மறைந்த கல்வகுண்டலா பாப்பா ராவின் மகன் ஆவார். 1973ஆம் ஆண்டில் தன்னுடைய பட்டப்படிப்பை முடித்தார்.  
2018ஆம் ஆண்டு நடைபெற்ற தெலங்காணா சட்டமன்றத் தேர்தலில், காங்கிரசு கட்சி சார்பில் போட்டியிட்ட நரசிங்க ராவை தோற்கடித்து, மீண்டும் தொடர்ந்து மூன்றாவது முறையாக இவர் வெற்றி பெற்றார்.  
தனது மகன் கல்வகுந்த்லா சஞ்சய்க்கு வழி விடும் வகையில், 2023ஆம் ஆண்டு நடைபெற்ற தெலங்காணா சட்டமன்றத் தேர்தலில் இவர் போட்டியிடவில்லை.